
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2387 

6 Νοεμβρίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός Διευθυντών και Υποδιευθυντών Δευτερο¬ 
βάθμιας Εκπαίδευσης των Σχολείων της Φιλεκ¬ 
παιδευτικής Εταιρείας για το σχολικό έτος 2015- 

2016. 1 

Μεταβίβαση αρμοδιοτήτων της Αναπληρώτριας 
Υπουργού Εργασίας, Κοινωνικής Ασφάλισης και 
Κοινωνικής Αλληλεγγύης προς τη Γενική Γραμ¬ 
ματέα Διαχείρισης Κοινοτικών και Άλλων Πόρων, 
καθώς και προς τους Προϊσταμένους των υπ’ αυτή 


Ειδικών Υπηρεσιών. 2 

Τροποποίηση της αριθ. Γ.Δ.Ο.Π. 0001258ΕΞ2015/ 
Χ.Π.2672/ 25.09.2015 απόφασης του Υπουργού Οι¬ 
κονομικών. 3 

Επιβολή προστίμου Τελωνειακής Παράβασης -Λα¬ 
θρεμπορίας στον ΑΒδΗΑϋ ΑΙ_Ι του ΜΙΙΗΑΜΜΑΟ 

ΑΚΒΑΜ και της ΝΑ3ΗΒΕΕΝ ΒΙΒΙ. 4 

Συγκρότηση Επιτροπής για τη διαπίστωση και συν¬ 
δρομή των όρων εγκατάλειψης και την παροχή 
προστασίας στους εγκαταλειπόμενους από τον 

πλοιοκτήτη ναυτικούς. 5 

Έγκριση του Γενικού Κανονισμού Λιμένων αριθμ. 58 
«Αντικατάσταση διατάξεων του Γ ενικού Κανονι¬ 
σμού Λιμένων αριθμ. 14». 6 


ΑΠΟΦΑΣΕΙ Σ 

Αριθμ. Φ.361.22/164/167223/Ε3 (1) 


Ορισμός Διευθυντών και Υποδιευθυντών Δευτεροβάθμι¬ 
ας Εκπαίδευσης των Σχολείων της Φιλεκπαιδευτικής 
Εταιρείας για το σχολικό έτος 2015-2016. 

Ο ΥΠΟΥΡΓΟΣ ΠΑΙΔΕΙΑΣ, 

ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

1.1 Του Α.Ν. «Περί των Σχολείων της Φιλεκπαιδευτικής 
Εταιρείας» (ΦΕΚ 47 τ.Α'/1936), 

1.2 των άρθρων 34 και 37 του Ν. 682/1977 (ΦΕΚ 244, 
τ.Α') «Περί ιδιωτικών σχολείων Γενικής Εκπαιδεύσεως 
και Σχολικών Οικοτροφείων», 


1.3 των άρθρων 14, 15 και 62 παρ.7 του Ν. 1566/1985 
(ΦΕΚ 167, τ,Α') «Δομή και λειτουργία της πρωτοβάθμιας 
και δευτεροβάθμιας εκπαίδευσης και άλλες διατάξεις», 

1.4 την παρ.4 του άρθρου 30 του Ν. 2009/1992 (ΦΕΚ 
18, τ.Α') «Εθνικό σύστημα Επαγγελματικής Εκπαίδευσης 
και κατάρτισης και άλλες διατάξεις», 

1.5 την αριθ. Φ2/4/Δ5/710/13-06-1997 (ΦΕΚ 489, τ.Β') 
υπουργική απόφαση «Οργανική Σύνθεση εκπαιδευτικού 
προσωπικού σχολείων δευτεροβάθμιας εκπαίδευσης 
της Φιλεκπαιδευτικής Εταιρείας», 

1.6 την αριθ. 383/65814/Δ5/29-06-2007 (ΦΕΚ 1074, τ.Β') 
υπουργική απόφαση «Συμπλήρωση οργανικών θέσεων 
σχολείων της Φιλεκπαιδευτικής Εταιρείας». 

2. Το Π.δ. 73/2015 (Φ.Ε.Κ. 116 τ.Α'/2015) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

3. Το αριθμ. πρωτ. 122492/23-07-2015/Ε3 έγγραφο από 
τη Δ/νση Δ.Ε. Ανατολικής Αττικής και το αριθμ. 2215/ 
14-07-2015 έγγραφο της Φιλεκπαιδευτικής Εταιρείας. 

4. Το αριθμ. πρωτ. 124944/04-08-2015/Ε3 έγγραφο από 
τη Δ/νση Δ.Ε. Αχαίας και το αριθμ. 2217/14-07-2015 έγ¬ 
γραφο της Φιλεκπαιδευτικής Εταιρείας. 

5. Το αριθμ. πρωτ. 117295/21-07-2015/Ε3 έγγραφο από 
τη Δ/νση Δ.Ε. Ανατολικής Θεσσαλονίκης και το αριθμ. 
2216/14-07-2015 έγγραφο της Φιλεκπαιδευτικής Εται¬ 
ρείας. 

6. Το αριθμ. πρωτ. 117879/17-07-2015/Ε3 έγγραφο από 
τη Δ/νση Δ.Ε. Β' Αθήνας και το αριθμ. 2214/14-07-2015 
έγγραφο της Φιλεκπαιδευτικής Εταιρείας. 

7. Την με αρ. 26/28-09-2015 Πράξη του Κεντρικού Υπη¬ 
ρεσιακού Συμβουλίου της Δευτεροβάθμιας Εκπαίδευσης 
(Κ.Υ.Σ.Δ.Ε.), αποφασίζουμε: 

Ορίζουμε Διευθυντές και Υποδιευθυντές στα σχολεία 
Δευτεροβάθμιας Εκπαίδευσης της Φιλεκπαιδευτικής 
Εταιρείας, κατά το σχολικό έτος 2015-2016, τους πα¬ 
ρακάτω εκπαιδευτικούς ως ακολούθως: 

ΔΙΕΥΘΥΝΤΕΣ ΛΥΚΕΙΩΝ 

1. Βακαλόπουλος Ιωάννης, εκπαιδευτικός κλ. ΠΕ04.01- 
Φυσικών, στο Α' Αρσάκειο-Τοσίτσειο Γενικό Λύκειο 
Εκάλης 

2. Θεοδωρέλου Μαρία, εκπαιδευτικός κλ. ΠΕ02- 
Φιλολόγων, στο Αρσάκειο Γ ενικό Λύκειο Ψυχικού. 

3. Πετράκης Εμμανουήλ, εκπαιδευτικός κλ. ΠΕ 04.01- 
Φυσικών, στο Αρσάκειο Γ ενικό Λύκειο Πατρών. 

4. Σγουρού Αννα, εκπαιδευτικός κλ. ΠΕ02-Φιλολόγων, 
στο Αρσάκειο Γ ενικό Λύκειο Θεσσαλονίκης. 

5. Μαυροειδή Αμαλία, εκπαιδευτικός κλ. ΠΕ02- 
Φιλολόγων, στο Α' Αρσάκειο Γενικό Λύκειο Ψυχικού.. 

6. Μπίτσης Επαμεινώνδας, εκπαιδευτικός κλ. ΠΕ03- 
Μαθηματικών, στο Β' Αρσάκειο Γ ενικό Λύκειο Ψυχικού. 

7. Κυριαζοπούλου Ευγενία, εκπαιδευτικός κλ. ΠΕ 02- 
Φιλολόγων, στο Β' Αρσάκειο-Τοσίτσειο Γενικό Λύκειο 
Εκάλης. 

ΔΙΕΥΘΥΝΤΕΣ ΓΥΜΝΑΣΙΩΝ 

1. Φαφαλιού Μαρία-Άννα, εκπαιδευτικός κλ. ΠΕ02- 
Φιλολόγων, στο Α' Αρσάκειο-Τοσίτσειο Γυμνάσιο Εκάλης. 

2. Γιαννικοπούλου Ευδοκία, εκπαιδευτικός κλ. ΠΕ02- 
Φιλολόγων, στο Β' Αρσάκειο-Τ οσίτσειο Γ υμνάσιο Εκάλης. 

3. Γεωργίου Αικατερίνη, εκπαιδευτικός κλ. ΠΕ02- 
Φιλολόγων, στο Αρσάκειο Γ υμνάσιο Πατρών. 

4. Ταμπακάκη Ευθαλία, εκπαιδευτικός κλ. ΠΕ02- 
Φιλολόγων, στο Α' Αρσάκειο Γ υμνάσιο Ψυχικού. 

5. Γρατσία - Ορφανού Σοφία, εκπαιδευτικός κλ. ΠΕ02- 
Φιλολόγων, στο Β' Αρσάκειο Γ υμνάσιο Ψυχικού. 

6. Νευροκοπλής Αθανάσιος, εκπαιδευτικός κλ. ΠΕ01- 
Θεολόγων, στο Αρσάκειο Γ υμνάσιο Θεσσαλονίκης. 

ΥΠΟΔΙΕΥΘΥΝΤΕΣ ΛΥΚΕΙΩΝ 

1. Δοδοπούλου Ευγενία, εκπαιδευτικός κλ. ΠΕ02- 
Φιλολόγων, στο Α' Αρσάκειο-Τοσίτσειο Γενικό Λύκειο 
Εκάλης. 

2. Χρονόπουλος Γεώργιος, εκπαιδευτικός κλ. ΠΕ03- 
Μαθηματικών, στο Β' Αρσάκειο-Τοσίτσειο Γενικό Λύκειο 
Εκάλης. 

3. Κατσιαδράμης Κωνσταντίνος, εκπαιδευτικός κλ. 
ΠΕΟΙ-Θεολόγων, στο Α' Αρσάκειο Γ ενικό Λύκειο Ψυχικού. 

4. Ραπτάκη- Σακελλαρίου Σοφία, εκπαιδευτικός κλ. 
ΠΕ02-Φιλολόγων, στο Β' Αρσάκειο Γενικό Λύκειο Ψυ¬ 
χικού. 

ΥΠΟΔΙΕΥΘΥΝΤΕΣ ΓΥΜΝΑΣΙΩΝ 

1. Σούλη Αγγελική, εκπαιδευτικός κλ. ΠΕ03-Μαθηματικών, 
στο Α' Αρσάκειο-Τ οσίτσειο Γ υμνάσιο Εκάλης. 

2. Ανδριανός Θωμάς, εκπαιδευτικός κλ. ΠΕ04.02- 
Χημικών, στο Β' Αρσάκειο-Τ οσίτσειο Γ υμνάσιο Εκάλης. 

3. Γραικός Χαρίτωνας, εκπαιδευτικός κλ. ΠΕ03- 
Μαθηματικών, στο Α' Αρσάκειο Γ υμνάσιο Ψυχικού. 

4. Καζολέα Γαρυφαλιά, εκπαιδευτικός κλ. ΠΕ04.04- 
Βιολόγων, στο Β' Αρσάκειο Γ υμνάσιο Ψυχικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 21 Οκτωβρίου 2015 

Ο ΥΠΟΥΡΓΟΣ 

ΝΙΚΟΛΑΟΣ ΦΙΛΗΣ 
-♦- 

Αριθμ. οικ. 47848/Δ9.13018 (2) 

Μεταβίβαση αρμοδιοτήτων της Αναπληρώτριας Υπουρ¬ 
γού Εργασίας, Κοινωνικής Ασφάλισης και Κοινωνικής 
Αλληλεγγύης προς τη Γ ενική Γ ραμματέα Διαχείρισης 
Κοινοτικών και Άλλων Πόρων, καθώς και προς τους 
Προϊσταμένους των υπ’ αυτή Ειδικών Υπηρεσιών. 

Η ΑΝΑΠΛΗΡΩΤΡΙΑ ΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ 
ΚΟΙΝΩΝΙΚΗΣ ΑΛΛΗΛΕΓΓΎΗΣ 

Έχοντας υπόψη: 

1. Τις διατάξεις: 

α) Των άρθρων 54 και 90 του Π.δ/τος 63/2005 «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά Όργανα» (ΦΕΚ Α'98), 


β) του άρθρου 3 του Ν. 2874/2000 «Προώθηση της 
απασχόλησης και άλλες διατάξεις» (ΦΕΚ Α' 286), 
γ) του Ν. 4314/2014 «Για τη Διαχείριση, τον έλεγχο 
και την εφαρμογή αναπτυξιακών παρεμβάσεων για την 
προγραμματική περίοδο 2014-2020, Β) Ενσωμάτωση της 
Οδηγίας 2012/17 του Ευρωπαϊκού Κοινοβουλίου και του 
Συμβουλίου της 13ης Ιουνίου 2012 (ΕΕ Ι_ 156/16-06-2012) 
στο ελληνικό δίκαιο, τροποποίηση του Ν. 3419/2005 (ΦΕΚ 
Α' 297) και άλλες διατάξεις» (ΦΕΚ Α' 265), 
δ) του Ν. 4320/2015 (ΦΕΚ Α' 29) «Ρυθμίσεις για τη 
λήψη άμεσων μέτρων για την αντιμετώπιση της αν¬ 
θρωπιστικής κρίσης, την οργάνωση της Κυβέρνησης 
και των Κυβερνητικών οργάνων και λοιπές διατάξεις» 
και ειδικότερα του Άρθρου 27, παρ. 1, 
ε) του Π.δ. 73/2015 (ΦΕΚ Α' 116) «Διορισμός Αντιπροέ¬ 
δρου της Κυβέρνησης, Υπουργών, Αναπληρωτών Υπουρ¬ 
γών και Υφυπουργών», 

στ) της Υ56/21-10-2015 (ΦΕΚ Β' 2281/22-10-2015) απόφα¬ 
σης του Πρωθυπουργού «Ανάθεση αρμοδιοτήτων στην 
Αναπληρώτρια Υπουργό Εργασίας, Κοινωνικής Ασφά¬ 
λισης και Κοινωνικής Αλληλεγγύης Ουρανία Αντωνο- 
πούλου», 

ζ) του Π.δ. 113/2014 (ΦΕΚ Α' 180) «Οργανισμός Υπουρ¬ 
γείου Εργασίας, Κοινωνικής Ασφάλισης και Πρόνοιας», 
η) του Π.δ. 475/1993 (ΦΕΚ Α' 205) «Σύσταση Γενικής 
Γραμματείας απασχόλησης και διαχείρισης κοινοτικών 
πόρων στο Υπουργείο Εργασίας» η οποία μετονομάσθη¬ 
κε με το άρθρο 18 του Ν. 2224/1994 (ΦΕΚ Α' 112) σε Γ ενική 
Γραμματεία Διαχείρισης Κοινοτικών και Αλλων Πόρων, 
0) της υπ’ αριθ. 9153/Δ9.2743/2015 (ΦΕΚ ΥΟΔΔ 128) 
κοινής απόφασης του Πρωθυπουργού και του Υπουργού 
Εργασίας και Κοινωνικής Αλληλεγγύης για το διορισμό 
της Χαλικιά Δήμητρας ως Γ ενικής Γ ραμματέως της Γ ε¬ 
νικής Γ ραμματείας Διαχείρισης Κοινοτικών και Άλλων 
Πόρων του Υπουργείου Εργασίας, Κοινωνικής Ασφάλι¬ 
σης και Κοινωνικής Αλληλεγγύης, 
ι) της με αριθ. πρωτ. 1.7723/οικ. 4376/7-6-2011 (ΦΕΚ 
Β' 1403) κοινής υπουργικής απόφασης «Τροποποί¬ 
ηση, συμπλήρωση και κωδικοποίηση της υπ’ αριθμ. 
180691/7.2.2001/Γ/ ΚΠΣ/ (ΦΕΚ Β' 148) κοινής υπουργικής 
απόφασης «Σύσταση και Λειτουργία Ειδικής Υπηρεσίας 
Διαχείρισης Επιχειρησιακού Προγράμματος της Κοινο¬ 
τικής Πρωτοβουλίας ΈΘυΑΕ”, στο Υπουργείο Εργασίας 
και Κοινωνικών Ασφαλίσεων, όπως έχει τροποποιηθεί 
και ισχύει», 

ια) του άρθρου 15 του Ν. 4019/2011 (ΦΕΚ Α' 216) σύμφω¬ 
να με το οποίο η Ειδική Υπηρεσία για την Ενσωμάτωση 
των Αρχών της ΕΘυΑΕ και για τη διαχείριση δράσεων 
του Επιχειρησιακού Προγράμματος «Ανάπτυξη Ανθρώ¬ 
πινου Δυναμικού» μετονομάζεται σε «Ειδική Υπηρεσία 
για την Κοινωνική Ένταξη και την Κοινωνική Οικονομία», 
ιβ) της υπ’ αριθ. 25255/2236/7-4-2008 (ΦΕΚ Β' 604) κοι¬ 
νής απόφασης των Υπουργών Εσωτερικών, Οικονομίας 
και Οικονομικών και Απασχόλησης και Κοινωνικής Προ¬ 
στασίας «Σύσταση Ειδικής Υπηρεσίας “Δομή Σχεδιασμού 
και Οργάνωσης της Παρακολούθησης της Εφαρμογής 
και Αξιολόγησης των Συστημικών Παρεμβάσεων του ΕΠ 
“Ανάπτυξη Ανθρώπινου Δυναμικού”», 
ιγ) της υπ’ αριθ. 107900/16-3-2001 (ΦΕΚ Β' 599) κοι¬ 
νής απόφασης των Υπουργών Εσωτερικών, Δημόσιας 
Διοίκησης και Αποκέντρωσης, Εθνικής Οικονομίας και 
Οικονομικών και Εργασίας και Κοινωνικών Ασφαλίσεων, 
«Σύσταση και λειτουργία Ειδικών Υπηρεσιών “Συντονι- 

σμού και Παρακολούθησης Δράσεων Ευρωπαϊκού Κοι¬ 
νωνικού Ταμείου” και “Εφαρμογής Συγχρηματοδοτούμε- 
νων Ενεργειών από το Ευρωπαϊκό Κοινωνικό Ταμείο”», 
όπως τροποποιήθηκε και ισχύει, 

ιδ) της υπ’ αριθ. 37156/18953/20-5-2008 (ΦΕΚ Β' 1005) 
κοινής απόφασης των Υπουργών Εσωτερικών, Οικο¬ 
νομίας και Οικονομικών και Απασχόλησης και Κοι¬ 
νωνικής Προστασίας «Τροποποίηση της υπ’ αριθμ. 
107900/12.4.2001 κοινής υπουργικής απόφασης (ΦΕΚ Β' 
599) ως ισχύει με σκοπό την αναδιάρθρωση της Ει¬ 
δικής Υπηρεσίας Εφαρμογής Συγχρηματοδοτούμενων 
Ενεργειών από το Ευρωπαϊκό Κοινωνικό Ταμείο στο 
Υπουργείο Απασχόλησης και Κοινωνικής Προστασίας, 
σύμφωνα με το άρθρο 5 του Ν. 3614/2007», 

ιε) της υπ’ αριθ. 118267/14-12-2000 (ΦΕΚ Β' 1595) κοι¬ 
νής απόφασης των Υπουργών Εσωτερικών, Δημόσιας 
Διοίκησης και Αποκέντρωσης, Εθνικής Οικονομίας και 
Οικονομικών και Εργασίας και Κοινωνικών Ασφαλίσεων 
«Σύσταση και λειτουργία της Ειδικής Υπηρεσίας Δια¬ 
χείρισης Επιχειρησιακού Προγράμματος “Απασχόληση 
και Επαγγελματική Κατάρτιση”», όπως τροποποιήθηκε 
και ισχύει. 

2. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο 1 

Α. Στη Γενική Γραμματέα Διαχείρισης Κοινοτικών και 
άλλων Πόρων μεταβιβάζονται οι παρακάτω αρμοδιότη¬ 
τες για όλες τις Ειδικές Υπηρεσίες ως εξής: 

1. Η παρακολούθηση της συνολικής προόδου των συγ¬ 
χρηματοδοτούμενων πράξεων. 

2. Η απόφαση κατανομής στις Μονάδες της ίδιας Υπη¬ 
ρεσίας των υπαλλήλων των Ειδικών Υπηρεσιών. 

3. Η έγκριση των κανονικών αδειών των Προϊσταμένων 
των Ειδικών Υπηρεσιών και των Αναπληρωτών Προϊ¬ 
σταμένων. 

4. Οι αποφάσεις μετακίνησης εκτός έδρας στο εσω¬ 
τερικό και στο εξωτερικό των Προϊστάμενων των Ειδι¬ 
κών Υπηρεσιών, των Αναπληρωτών Προϊσταμένων, των 
Προϊσταμένων Μονάδων και λοιπών υπάλληλων αυτών 
για εκτέλεση υπηρεσίας σύμφωνα με τις αρμοδιότητες 
των Ειδικών Υπηρεσιών. 

5. Τα έγγραφα αρμοδιότητας των Ειδικών Υπηρεσιών 
με τα οποία παρέχονται πληροφορίες προς φορείς και 
Υπηρεσίες. 

6. Η επικοινωνία με όργανα της Ευρωπαϊκής Επιτροπής 
για θέματα αρμοδιότητας της Γ ενικής Γ ραμματείας. 

7. Η υπογραφή Γενικών Εγκυκλίων και Οδηγιών, με 
τις οποίες παρέχονται ερμηνευτικές πληροφορίες και 
οδηγίες στα πλαίσια της ακολουθούμενης πρακτικής 
και νομολογίας. 

8. Η υπογραφή εγκρίσεων πληρωμής έργων Τεχνικής 
Βοήθειας (Τεχνική Υποστήριξη Εφαρμογής). 

9. Η υπογραφή εγγράφων αρμοδιότητας Προϊστα¬ 
μένων των Ειδικών Υπηρεσιών αν στη σύνταξη τους 
συμπράττουν περισσότερες Ειδικές Υπηρεσίες της Γε¬ 
νικής Γ ραμματείας. 

10. Η έκδοση «απόφασης ολοκλήρωσης πράξης», σύμ¬ 
φωνα με τη διαδικασία 11.7 του Εγχειριδίου του «Υπουρ¬ 
γείου Οικονομίας, Ανταγωνιστικότητας και Ναυτιλίας» 
περί Διαδικασιών Διαχείρισης και Ελέγχου Συγχρημα¬ 
τοδοτούμενων Πράξεων. 


11. Η υπογραφή όλων των εγγράφων επανεξετάσεως 
αιτήσεων, υπομνημάτων, αναφορών, παραπόνων και κα¬ 
ταγγελιών πολιτών εναντίον ενεργειών ή απαντήσεων 
των οργάνων των Υπηρεσιών της Γ ενικής Γ ραμματείας. 

12. Η υπογραφή των εντολών καταβολής εκπαιδευτι¬ 
κών επιδομάτων ωφελουμένων, εγγράφων δήλωσης και 
απόδοσης φόρων στο πλαίσιο των δράσεων επιταγών 
επαγγελματικής κατάρτισης (ΐΓαίηίηρ νουοόθΓ). 

13. Η υπογραφή των εκθέσεων απόψεων και θέσεων 
προς το Γ ραφείο Νομικού Συμβούλου του Κράτους στο 
Υπουργείο Εργασίας, Κοινωνικής Ασφάλισης και Κοινω¬ 
νικής Αλληλεγγύης επί θεμάτων των Ειδικών Υπηρεσιών 
ενώπιον των αρμοδίων δικαστηρίων για προσφυγές, 
αγωγές, αιτήσεις ακύρωσης. 

Β. Στη Γ ενική Γ ραμματέα Διαχείρισης Κοινοτικών και 
άλλων Πόρων μεταβιβάζονται επιπλέον των αναφερο- 
μένων στην παρ. Α του παρόντος άρθρου και η αρμο¬ 
διότητα για τα κάτωθι θέματα: 

α) Για τις Ειδικές Υπηρεσίες «Εφαρμογής Συγχρημα¬ 
τοδοτούμενων Ενεργειών από το Ευρωπαϊκό Κοινωνικό 
Ταμείο» (ΕΥΕΕΚΤ) και «Κοινωνικής'Ενταξης και Κοινωνι¬ 
κής Οικονομίας» (ΕΥΚΕΚΟ): 

1. Τα έγγραφα υποβολής Δελτίων Δήλωσης Δαπανών 
και Δελτίων παρακολούθησης έργου- υποέργου, καθώς 
και όλων των απαιτούμενων στοιχείων σύμφωνα με το 
Ολοκληρωμένο Πληροφοριακό Σύστημα (ΟΠΣ) Εργόρα- 
μα στις Ειδικές Υπηρεσίες Διαχείρισης των Επιχειρησι¬ 
ακών Προγραμμάτων. 

2. Τα έγγραφα που αφορούν στη συνεργασία με τις 
Ειδικές Υπηρεσίες Διαχείρισης των Επιχειρησιακών 
Προγραμμάτων, στις Επιτροπές Παρακολούθησης των 
Επιχειρησιακών Προγραμμάτων και στην Ευρωπαϊκή 
Επιτροπή για την υλοποίηση των δράσεων των Επιχει¬ 
ρησιακών Προγραμμάτων. 

3. Ο έλεγχος των εγγράφων ενημέρωσης των υπο¬ 
ψηφίων αναδοχών. 

4. Οι βεβαιώσεις τήρησης υποχρεώσεων των αναδό- 
χ ων. 

5. Η εντολή διενέργειας έκτακτων ελέγχων και επι¬ 
τόπιων επαληθεύσεων από τη Μονάδα Ελέγχου της 
υπηρεσίας. 

6. Τα έγγραφα διαβίβασης Απόφασης πορίσματος 
ελέγχου και Απόφασης εφαρμογής διατάξεων σε πε¬ 
ρίπτωση διαπίστωσης παρατυπιών. 

7. Το έγγραφο προς Γ ενικό ή Ειδικό Γ ραμματέα ετέρου 
υπουργείου που αφορά σε εισήγηση ένταξης σε άξο¬ 
νες και σε θεματικές προτεραιότητες Επιχειρησιακών 
Προγραμμάτων. 

8. Τα έγγραφα που αφορούν αλληλογραφία των Ει¬ 
δικών Υπηρεσιών Διαχείρισης με τους Αναδόχους και 
τους Δικαιούχους. 

9. Το έγγραφο που αφορά στη γνωστοποίηση των 
προς ένταξη Έργων, στην Εθνική Αρχή Συντονισμού 
ΕΣΠΑ και στα καθ’ ύλην αρμόδια Υπουργεία πριν από 
την έκδοση των αποφάσεων ένταξης. 

10. Η απόφαση για ανάληψη προκαταβολής εκ μέρους 
του διαχειριστή, για τρέχουσες δαπάνες με την έκδοση 
επιταγών στο όνομά τους, για δαπάνες εκτός έδρας 
μετακινήσεων του προσωπικού ή φιλοξενουμένων ή για 
δαπάνες αμοιβών μελών επιτροπών ή ομάδων εργασί¬ 
ας με έκδοση επιταγών στο όνομά του και για ποσά 
που προσδιορίζονται στην απόφαση προσδιορισμού 
της δαπάνης. 

11. Η θεώρηση κατάστασης εξοφληθέντων τιμολογίων 
και αποδείξεων που αφορά στην τακτοποίηση προκατα¬ 
βολών για κάλυψη τρεχουσών δαπανών τεχνικής βοήθειας. 

β) Για την Ειδική Υπηρεσία Δομή Σχεδιασμού και 
Οργάνωσης της Παρακολούθησης της Εφαρμογής και 
Αξιολόγησης των Συστημικών Παρεμβάσεων του Επι¬ 
χειρησιακού Προγράμματος «Ανάπτυξη Ανθρώπινου 
Δυναμικού» (ΕΥΣΠ): 

1. Η υποστήριξη των υπηρεσιών του Υπουργείου και 
των εποπτευομένων φορέων στην ωρίμανση των εν 
δυνάμει επιλέξιμων έργων τους και μετά την ένταξη 
αυτών, στην παρακολούθηση της υλοποίησής τους. 

Η Γενική Γραμματέας Διαχείρισης Κοινοτικών και άλ¬ 
λων Πόρων προσυπογράφει όλα τα έγγραφα που υπο¬ 
γράφονται από την αναπληρώτρια Υπουργό, τα οποία 
προέρχονται από τις Ειδικές Υπηρεσίες της Γενικής 
Γραμματείας Διαχείρισης Κοινοτικών και Αλλων Πόρων. 

Αρθρο 2 

Στους Προϊσταμένους των Ειδικών Υπηρεσιών μετα¬ 
βιβάζονται οι παρακάτω αρμοδιότητες ως εξής: 

Α. Στους Προϊσταμένους των Ειδικών Υπηρεσιών 
«Εφαρμογής Συγχρηματοδοτούμενων Ενεργειών από 
το Ευρωπαϊκό Κοινωνικό Ταμείο» (ΕΥΕΕΚΤ) και «Κοινω¬ 
νικής Ένταξης και Κοινωνικής Οικονομίας» (ΕΥΚΕΚΟ): 

1. Ο προγραμματισμός των δραστηριοτήτων και ο συ¬ 
ντονισμός της λειτουργίας των Μονάδων της Ειδικής 
Υπηρεσίας. 

2. Ο προγραμματισμός και η χορήγηση των κανονικών 
αδειών των στελεχών και των Προϊσταμένων Μονάδων 
της Ειδικής Υπηρεσίας. 

3. Τα έγγραφα των Ειδικών Υπηρεσιών προς τους Ανα- 
δόχους ή/και Δικαιούχους, σε περίπτωση διαφοροποίη¬ 
σης συνθηκών / χρονοδιαγράμματος εκτέλεσης πράξεων. 

4. Τα έγγραφα που αφορούν στην αλληλογραφία με 
τους Αναδόχους σε θέματα υποστήριξης - ενημέρωσης 
- παρακολούθησης και λοιπά θέματα προκειμένου να 
ανταποκριθούν στις υποχρεώσεις τους. 

5. Την προετοιμασία των εγγράφων που αφορούν 
στην οργάνωση δράσεων της δημοσιότητας και την 
παρακολούθηση των Αναδοχών καθώς και στην πα¬ 
ρακολούθηση της ορθής τήρησης των υποχρεώσεων 
πληροφόρησης και δημοσιότητας από όλους τους 
εμπλεκόμενους φορείς. 

6. Η πιστοποίηση υλοποίησης φυσικού αντικειμένου 
και η έκδοση σχετικών βεβαιώσεων. 

7. Οι βεβαιώσεις ολοκλήρωσης φυσικού και οικονομικού 
αντικειμένου και οι Δηλώσεις Οριστικής παραλαβής έργων. 

8. Τα έγγραφα που αφορούν στη διαβίβαση δικαιο- 
λογητικών προς τη Διεύθυνση Οικονομικής Διαχείρισης 
και Υπηρεσιών του Υπουργείου Εργασίας, Κοινωνικής 
Ασφάλισης και Κοινωνικής Αλληλεγγύης. 

9. Τα έγγραφα που αφορούν στη διαβίβαση προς το 
Ελεγκτικό Συνέδριο των εγγράφων σχετικών με διαγω¬ 
νισμούς για έλεγχο νομιμότητας. 

10. Τα έγγραφα υποβολής Τεχνικών Δελτίων Έργων 
(ΤΔΕ), Τεχνικών Δελτίων Υποέργων (ΤΔΥ) και τροπο¬ 
ποιήσεις στις ειδικές Υπηρεσίες Διαχείρισης των Επι¬ 
χειρησιακών Προγραμμάτων. 

11. Τα έγγραφα που αφορούν την ενημέρωση των 
υποψηφίων Αναδοχών για την υποβολή προτάσεων 
και λοιπά θέματα προκειμένου να ανταποκριθούν στις 
υποχρεώσεις τους. 


12. Τα έγγραφα που αφορούν στη διαδικασία αξιο¬ 
λόγησης των υποβαλλόμενων προτάσεων, μετά από 
προκηρύξεις / προσκλήσεις των ειδικών υπηρεσιών. 

13. Οι πιστοποιήσεις νομιμότητας / κανονικότητας 
δαπανών, αξιοπιστίας πληροφοριών και πληρότητας 
στοιχείων των Αναδοχών. 

14. Τα έγγραφα που αφορούν στον έλεγχο των λει¬ 
τουργιών της Ειδικής Υπηρεσίας σε σχέση με θέματα 
που θέτουν η Εθνική Αρχή Συντονισμού, η Αρχή Πλη¬ 
ρωμής, η Επιτροπή Δημοσιονομικού Ελέγχου και τα 
Ελεγκτικά Όργανα της Ευρωπαϊκής Ένωσης. 

15. Ο ορισμός υπευθύνων λογαριασμού για τα έργα 
της Τεχνικής Βοήθειας. 

16. Η έγκριση του προγράμματος για τη διενέργεια 
ελέγχων και επιτόπιων επαληθεύσεων στο πλαίσιο αρμο¬ 
διοτήτων της Μονάδας Ελέγχου της Ειδικής Υπηρεσίας. 

Β. Στην προϊσταμένη της Ειδικής Υπηρεσίας Δομή 
Σχεδιασμού και Οργάνωσης της Παρακολούθησης της 
Εφαρμογής και Αξιολόγησης των Συστημικών Παρεμ¬ 
βάσεων του Επιχειρησιακού Προγράμματος «Ανάπτυξη 
Ανθρώπινου Δυναμικού» (ΕΥΣΠ) μεταβιβάζονται οι πα¬ 
ρακάτω αρμοδιότητες: 

1. Ο προγραμματισμός των δραστηριοτήτων και ο συ¬ 
ντονισμός της λειτουργίας των Μονάδων της Ειδικής 
Υπηρεσίας. 

2. Ο προγραμματισμός και η χορήγηση των κανονικών 
αδειών των στελεχών και των Προϊσταμένων Μονάδων 
της Ειδικής Υπηρεσίας. 

3. Τα έγγραφα των Ειδικών Υπηρεσιών προς τους 
Αναδόχους ή/και Δικαιούχους, σε περίπτωση διαφο¬ 
ροποίησης συνθηκών / χρονοδιαγράμματος εκτέλεσης 
πράξεων. 

4. Τα έγγραφα που αφορούν στην αλληλογραφία με 
τις υπηρεσίες του υπουργείου και των εποπτευομένων 
φορέων σε θέματα σχεδιασμού, υποστήριξης, ενημέρω¬ 
σης, παρακολούθησης και λοιπά θέματα προκειμένου 
να ανταποκριθούν στις υποχρεώσεις τους. 

5. Τα έγγραφα που αφορούν στην οργάνωση της 
δημοσιότητας και την παρακολούθηση των αναδοχών 
σχετικά με την ορθή τήρηση των υποχρεώσεων δημο¬ 
σιότητας και πληροφόρησης. 

Αρθρο 3 

1. Από την έναρξη ισχύος της απόφασης αυτής παύει 
να ισχύει κάθε προηγούμενη που ρυθμίζει θέματα της 
παρούσας. 

2. Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημέρα δημοσίευσής της. 

Αθήνα, 27 Οκτωβρίου 2015 

Η ΑΝΑΠΛΗΡΩΤΡΙΑ ΥΠΟΥΡΓΟΣ 

ΟΥΡΑΝΙΑ ΑΝΤΩΝΟΠΟΥΛΟΥ 
-♦- 

Αριθμ. Γ.Δ.Ο.Π. 0001376 ΕΞ 2015/Χ.Π. 2827 (3) 

Τροποποίηση της αριθ. Γ.Δ.Ο.Π. 0001258ΕΞ2015/Χ.Π.2672/ 
25.09.2015 απόφασης του Υπουργού Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Της παραγράφου 18 του άρθρου πρώτου της Πρά¬ 
ξης Νομοθετικού Περιεχομένου της 18ης Ιουλίου 2015 

«Επείγουσες ρυθμίσεις για τη θέσπιση περιορισμών 
στην ανάληψη μετρητών και τη μεταφορά κεφαλαίων 
και τις τροποποιήσεις των νόμων 4063/2012, 4172/2013, 
4331/2015 και 4334/2015» (ΦΕΚ Α'84), 

β. του Π.δ. 111/2014 «Οργανισμός Υπουργείου Οικονο¬ 
μικών» (ΦΕΚ Α' 178), όπως ισχύει, 

γ. του Π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 116), 

δ. του άρθρου 90 του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
Οργανα» (ΦΕΚ Α'98). 

2. Την ανάγκη να τροποποιηθεί η αριθ. Γ.Δ.Ο.Π. 
0001258ΕΞ2015/Χ.Π.2672 /25.09.2015 απόφαση του Υπουρ¬ 
γού Οικονομικών «Ρυθμίσεις θεμάτων περιορισμών 
στην ανάληψη μετρητών και τη μεταφορά κεφαλαί¬ 
ων» (ΦΕΚ Β'2100) η οποία τροποποιήθηκε με την αριθ. 
Γ.Δ.Ο.Π.0001292ΕΞ2015 /Χ.Π.2706/02.10.2015 (ΦΕΚ Β' 2131) 
απόφαση του Υπουργού Οικονομικών. 

3. Την εισήγηση του Συμβουλίου Συστημικής Ευστά¬ 
θειας. 

4. Το γεγονός ότι από την παρούσα δεν προκαλεί- 
ται δαπάνη σε βάρος του κρατικού προϋπολογισμού, 
αποφασίζουμε: 

Την τροποποίηση της αριθ. Γ.Δ.Ο.Π.0001258ΕΞ2015/ 
Χ.Π.2672/25.09.2015 απόφασης του Υπουργού Οικονομι¬ 
κών (ΦΕΚ Β'2100) ως εξής: 

1) Στο τέλος του πρώτου εδαφίου της περίπτωσης ιθ’ 
της παραγράφου 11 του άρθρου πρώτου της Πράξης Νο¬ 
μοθετικού Περιεχομένου της 18ης Ιουλίου 2015, (ΦΕΚ Α' 
84), όπως προστέθηκε με την περίπτωση ί της ανωτέρω 
υπουργικής απόφασης, προστίθεται νέο εδάφιο ως εξής: 

«Το ανωτέρω ποσό αναλήψεων μετρητών και προϋ¬ 
ποθέσεις ισχύουν και για τις Επισκοπές της Καθολικής 
Ιεραρχίας της Ελλάδος.» 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2015 

Ο ΥΠΟΥΡΓΟΣ 

ΕΥΚΛΕΙΔΗΣ ΤΣΑΚΑΛΩΤΟΣ 
-♦- 

(4) 

Επιβολή προστίμου Τελωνειακής Παράβασης -Λαθρε¬ 
μπορίας στον ΑΒ8ΗΑ0 ΑΙ_Ι του ΜυΗΑΜΜΑϋ ΑΚΒΑΜ 
και της ΝΑ3ΗΒΕΕΝ ΒΙΒΙ. 

Με την αριθ. 66/14/16-09-2015 καταλογιστική πράξη 
του Προϊσταμένου της Δ/νσης του Τελωνείου Ελευσίνας 
που εκδόθηκε σύμφωνα με τις διατάξεις του άρθρου 155 
παρ. 1 του Ν. 2960/2001 Περί Εθνικού Τελωνειακού Κώ¬ 
δικα και δημοσιεύεται σύμφωνα με το άρθρο 152 παρ. 5 
του ίδιου ως άνω νόμου, επιβλήθηκε στον ΑΒδΗΑϋ ΑΙ_Ι 
του ΜυΗΑΜΜΑϋ ΑΚΒΑΜ και της ΝΑ8ΗΒΕΕΝ ΒΙΒΙ γεν¬ 
νηθείς την 01/01/1983 στο Πακιστάν με ΑΦΜ 157006725 
αγνώστου διαμονής, πολλαπλό τέλος 1.500,00 ευρώ για 
διαπραχθείσα τελωνειακή παράβαση - λαθρεμπορία 
για κατοχή 18 πακέτων τσιγάρων μάρκας ΒΟΥΑΙ και 8 
πακέτων τσιγάρων μάρκας ΟΟΙΈ) ΜΟΙΙΝΤ, σύνολο πα¬ 
κέτων 26, που δεν έφεραν ενδεικτικές ταινίες ελέγχου 
φορολογίας καπνού. 


Τα παραπάνω ποσά υπόκεινται σε Τ.Χ. και ΟΓΑ (2,4%) 
κατά την είσπραξή τους, σύμφωνα με τον κώδικα περί 
Τ.Χ. 

Κατά της ως άνω πράξης επιτρέπεται προσφυγή ενώ¬ 
πιον του Διοικητικού Πρωτοδικείου Αθηνών εντός 30 
ημερών από την δημοσίευσή της στην Εφημερίδα της 
Κυβερνήσεως. 

Ο Προϊστάμενος Διεύθυνσης 

ΑΘΑΝΑΣΙΟΣ ΧΑΛΒΑΝΤΖΗΣ 

-♦- 

Αριθμ. 2242.6-3/32141/2015 (5) 

Συγκρότηση Επιτροπής για τη διαπίστωση και συνδρο¬ 
μή των όρων εγκατάλειψης και την παροχή προστα¬ 
σίας στους εγκαταλειπόμενους από τον πλοιοκτή¬ 
τη ναυτικούς. 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) Της παρ. 3 του άρθρου 29 του Ν. 1220/1981 «Περί 
συμπληρώσεως και τροποποιήσεως της περί Οργανι¬ 
σμού Λιμένος Πειραιώς νομοθεσίας και άλλων τινών 
διατάξεων» (Α' 296), όπως τροποποιήθηκε με το άρθρο 
11 παράγραφος Α1 του Ν. 3816/2010 «Ρύθμιση επιχειρημα¬ 
τικών και επαγγελματικών οφειλών προς τα πιστωτικά 
ιδρύματα, διατάξεις για την επεξεργασία δεδομένων 
οικονομικής συμπεριφοράς και άλλες διατάξεις» (Α' 6) 
και συμπληρώθηκε με το άρθρο 50 παράγραφος 2 του 
Ν. 4331/2015 «Μέτρα για την ανακούφιση των Ατόμων με 
Αναπηρία (ΑμεΑ), την απλοποίηση της λειτουργίας των 
Κέντρων Πιστοποίησης Αναπηρίας (ΚΕ.Π.Α.), καταπολέ¬ 
μησης της εισφοροδιαφυγής και συναφή ασφαλιστικά 
ζητήματα και άλλες διατάξεις» (Α' 69). 

β) Των άρθρων 13, 14 και 15 του Κώδικα Διοικητικής 
Διαδικασίας, όπως κυρώθηκε με το Ν. 2690/1999 (Α' 45). 

γ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κωδικο- 
ποιήθηκε με το άρθρο πρώτο του Π.δ. 63/2005 (Α' 98). 

δ) Του Π.δ. 103/2014 «Οργανισμός Υπουργείου Ναυτι¬ 
λίας και Αιγαίου» (Α'170). 

ε) Του άρθρου 2 του Π.δ. 24/ 2015 «Σύσταση και μετο- 
νομασία Υπουργείων, μεταφορά της Γενικής Γραμμα¬ 
τείας Κοινωνικών Ασφαλίσεων» (Α' 20). 

στ) Του άρθρου 2 του Π.δ. 70/2015 «Ανασύσταση των 
Υπουργείων.,.Ανασύσταση του Υπουργείου Ναυτιλίας 
και Αιγαίου και μετονομασία του σε Υπουργείο Ναυ¬ 
τιλίας και Νησιωτικής Πολιτικής.... Μεταφορά Γενικής 
Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού» (Α' 114). 

ζ) Του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

2. Την αριθμ. 3529.2/12/2010 υπουργική απόφαση «Δια¬ 
πίστωση των προϋποθέσεων παροχής προστασίας και 
βεβαιώσεως των δικαιουμένων αποδοχών των εγκα- 
ταλειπόμενων από τον πλοιοκτήτη ναυτικών» (Β' 314). 

3. Την από 21-10-2015 επιστολή της Ένωσης Ελλήνων 
Εφοπλιστών. 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

1. Τη συγκρότηση της Επιτροπής της παρ. 3 του άρ¬ 
θρου 29 του Ν. 1220/1981, από τους κάτωθι: 

α) Τον Προϊστάμενο της Διευθύνσεως Ναυτικής Ερ¬ 
γασίας του Υπουργείου Ναυτιλίας και Νησιωτικής Πο¬ 
λιτικής, ως Πρόεδρο. 

β) Τον ΚΟΛΤΣΙΔΟΠΟΥΛΟ Γεώργιο, εκπρόσωπο της 
Ενώσεως Ελλήνων Εφοπλιστών, ως μέλος, με αναπλη¬ 
ρωτή τον ΚΡΑΣΑΝΑΚΗ Αδαμάντιο. 

γ) Τον ΧΑΛΑ Ιωάννη Γενικό Γραμματέα της Πανελλή¬ 
νιας Ναυτικής Ομοσπονδίας και εκπρόσωπο αυτής, ως 
μέλος, με αναπληρωτή τον νόμιμο αναπληρωτή του. 

2. Χρέη Γραμματέα της Επιτροπής εκτελεί Εισηγητής 
του Τμήματος Εργασιακών Σχέσεων της Διεύθυνσης 
Ναυτικής Εργασίας του Υπουργείου Ναυτιλίας και Νη¬ 
σιωτικής Πολιτικής. 

3. Έργο της Επιτροπής είναι η παροχή αιτιολογη¬ 
μένης γνώμης για τη διαπίστωση και συνδρομή των 
όρων εγκατάλειψης και την κίνηση της διαδικασίας της 
παρ.1 του άρθρου 29 του Ν. 1220/1981, σύμφωνα με τις 
διατάξεις της υπουργικής απόφασης αριθμ. 3529.2/12/ 
2010 «Διαπίστωση των προϋποθέσεων παροχής προ¬ 
στασίας και βεβαιώσεως των δικαιουμένων αποδοχών 
των εγκαταλειπόμενων από τον πλοιοκτήτη ναυτικών» 
(Β'314), όπως ισχύει κάθε φορά. 

4. Με την έναρξη ισχύος της παρούσας οι διατάξεις 
της υπ’ αριθ. 2325.3/2/93/02-11-1993 υπουργικής από¬ 
φασης «Συγκρότηση Επιτροπής διαπιστώσεως των 
προϋποθέσεων παροχής προστασίας στους εγκατα- 
λειπόμενους από τον πλοιοκτήτη ναυτικούς» (Β' 874) 
καταργούνται. 

5. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 23 Οκτωβρίου 2015 

Ο ΥΠΟΥΡΓΟΣ 

ΘΕΟΔΩΡΟΣ ΔΡΙΤΣΑΣ 
-♦- 

Αριθμ. 2133.1/29522/2015 (6) 

Έγκριση του Γενικού Κανονισμού Λιμένων αριθμ. 58 
«Αντικατάσταση διατάξεων του Γ ενικού Κανονισμού 
Λιμένων αριθμ. 14». 

Ο ΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις: 

α) Της περίπτωσης (α) του άρθρου 156 του Κώδικα 
Δημοσίου Ναυτικού Δικαίου, που κυρώθηκε με το άρθρο 
μόνον του Ν.δ. 187/1973 (Α' 261), όπως έχει τροποποιηθεί 
και ισχύει. 

β) Του Ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102), όπως 
έχει τροποποιηθεί και ισχύει. 

γ) Του άρθρου 2 του Π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, Μετα¬ 
φορών και Δικτύων, Αγροτικής Ανάπτυξης και Τροφίμων. 
Ανασύσταση του Υπουργείου Ναυτιλίας και Αιγαίου και 
μετονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, Παι¬ 
δείας και Θρησκευμάτων σε Υπουργείο Παιδείας,Έρευνας 


και Θρησκευμάτων, του Υπουργείου Οικονομίας, Υποδο¬ 
μών, Ναυτιλίας και Τουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας σε 
Υπουργείο Περιβάλλοντος και Ενέργειας. Μεταφορά Γ ενι¬ 
κής Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού» (Α' 114). 

δ) Της περίπτωσης (α) της παραγράφου 4 του άρθρου 
15 του Π.δ. 103/2014 «Οργανισμός Υπουργείου Ναυτιλίας 
και Αιγαίου» (Α' 170). 

ε) Του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

στ) Του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του Π.δ. 63/2005 (Α' 98). 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο Πρώτο 

Εγκρίνουμε τον παρακάτω Γ ενικό Κανονισμό Λιμένων 
με αριθμό 58. 

ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΩΝ ΑΡΙΘΜ. 58 
«Αντικατάσταση διατάξεων 
του Γ ενικού Κανονισμού Λιμένων αριθμ. 14» 

Ο ΑΡΧΗΓΟΣ ΛΙΜΕΝΙΚΟΥ 
ΣΩΜΑΤΟΣ - ΕΛΛΗΝΙΚΗΣ ΑΚΤΟΦΥΛΑΚΗΣ 

Έχοντας υπόψη: 

1. Τις διατάξεις: 

α) Της περίπτωσης (α) του άρθρου 156 του Κώδικα 
Δημοσίου Ναυτικού Δικαίου, που κυρώθηκε με το άρθρο 
μόνον του Ν.δ. 187/1973 (Α' 261), όπως έχει τροποποιηθεί 
και ισχύει. 

β) Του Ν.δ. 444/1970 «Περί αρμοδιοτήτων Λιμενικού 
Σώματος και σχέσεων προς τας αρμοδιότητας των Σω¬ 
μάτων Ασφαλείας» (Α' 39). 

γ) Του Ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102), όπως 
έχει τροποποιηθεί και ισχύει. 

δ) Του άρθρου 2 του Π.δ. 70/2015 «Ανασύσταση των 
Υπουργείων Πολιτισμού και Αθλητισμού, Υποδομών, Μετα¬ 
φορών και Δικτύων, Αγροτικής Ανάπτυξης και Τροφίμων. 
Ανασύσταση του Υπουργείου Ναυτιλίας και Αιγαίου και 
μετονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, Παι¬ 
δείας και Θρησκευμάτων σε Υπουργείο Παιδείας,Έρευνας 
και Θρησκευμάτων, του Υπουργείου Οικονομίας, Υποδο¬ 
μών, Ναυτιλίας και Τ ουρισμού σε Υπουργείο Οικονομίας, 
Ανάπτυξης και Τουρισμού και του Υπουργείου Παραγω¬ 
γικής Ανασυγκρότησης, Περιβάλλοντος και Ενέργειας σε 
Υπουργείο Περιβάλλοντος και Ενέργειας. Μεταφορά Γ ενι¬ 
κής Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού» (Α' 114). 

ε) Της περίπτωσης (α) της παραγράφου 4 του άρθρου 
15 του Π.δ. 103/2014 «Οργανισμός Υπουργείου Ναυτιλίας 
και Αιγαίου» (Α' 170). 

στ) Του Π.δ. 73/2015 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 116). 

ζ) Του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του Π.δ. 63/2005 (Α' 98). 

2. Το γεγονός ότι από τις διατάξεις του Κανονισμού 
αυτού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Γενικό Κα¬ 
νονισμό Λιμένων: 

Άρθρο 1 
Όρια ισχύος 

Ο παρών Γ ενικός Κανονισμός Λιμένων ισχύει για τους 
λιμένες, τους όρμους και τη θαλάσσια έκταση της πε¬ 
ριοχής δικαιοδοσίας κάθε Λιμενικής Αρχής της χώρας, 
όπως αυτή καθορίζεται από τις κείμενες διατάξεις. 

Αρθρο 2 

Αντικατάσταση διατάξεων 
του Γ ενικού Κανονισμού Λιμένων αριθμ. 14 

1. Η παρ. 3 του άρθρου 7 του Γ ενικού Κανονισμού Λι¬ 
μένων αριθμ. 14, που εγκρίθηκε με την αριθμ. 3131.1/15/96/ 
30-12-1996 απόφαση Υπουργού Εμπορικής Ναυτιλίας 
(Β' 5/1997), όπως ισχύει, αντικαθίσταται ως ακολούθως: 

«3. Τα υπόχρεα σε ζύγιση οχήματα ζυγίζονται στις 
γεφυροπλάστιγγες του λιμένα. Σε περίπτωση μη λει¬ 
τουργίας γεφυροπλάστιγγας στο λιμένα, κατά το χρό¬ 
νο θέσης σε ισχύ της παρούσας, το μικτό βάρος του 
οχήματος υπολογίζεται από τα αναγραφόμενα στοιχεία 
στα συνοδευτικά έγγραφα αυτού (όπως η φορτωτική ή 
το δελτίο αποστολής) και από την άδεια κυκλοφορίας 
του οχήματος.». 

2. Το εδάφιο α.(1) της παραγράφου 2 του άρθρου 15 
του Γ ενικού Κανονισμού Λιμένων αριθμ. 14, που εγκρί- 
θηκε με την αριθμ. 3131.1/15/96/30-12-1996 απόφαση 
Υπουργού Εμπορικής Ναυτιλίας (Β' 5/1997), όπως ισχύει, 
αντικαθίσταται ως ακολούθως: 

«1. Απαγορεύεται η μεταφορά με οχηματαγωγά πλοία 
οχημάτων, των οποίων το μικτό βάρος υπερβαίνει το 
δέκα τοις εκατό (10%) του μέγιστου επιτρεπόμενου μι¬ 
κτού βάρους ή της μέγιστης επιτρεπόμενης φόρτωσης 
κατ’ άξονα του οχήματος, σύμφωνα με τις σχετικές 
διατάξεις περί οδικής κυκλοφορίας.» 


Αρθρο 3 
Διάρκεια ισχύος 

Η διάταξη του δευτέρου εδαφίου της παρ. 3 του άρ¬ 
θρου 7 του Γ ενικού Κανονισμού Λιμένων αριθμ. 14, που 
εγκρίθηκε με την αριθμ. 3131.1/15/96/30-12-1996 απόφαση 
Υπουργού Εμπορικής Ναυτιλίας (Β' 5/1997), όπως αντι¬ 
καθίσταται από την παρ. 1 του άρθρου 2 του παρόντος, 
ισχύει για ένα (1) έτος από τη θέση της σε ισχύ. Μετά την 
πάροδο της ανωτέρω προθεσμίας, είναι δυνατόν αυτή 
να παραταθεί για ένα (1) επιπλέον έτος, με απόφαση του 
Αναπληρωτή Υπουργού Οικονομίας, Υποδομών, Ναυτιλίας 
και Τουρισμού (του εδ. β της παρ. 1 του άρθρου 2 του Π.δ. 
24/2015), μόνον όταν πρόκειται για λιμένες στους οποί¬ 
ους έχει αποδεδειγμένα κινηθεί διαδικασία κατασκευής, 
εγκατάστασης και λειτουργίας γεφυροπλάστιγγας από 
τον αρμόδιο φορέα διαχείρισης του λιμένα. 

Άρθρο 4 

Κυρώσεις 

Οι παραβάτες του Κανονισμού αυτού, ανεξάρτητα από 
τις ποινικές και αστικές ευθύνες που συντρέχουν κατά 
την ισχύουσα νομοθεσία, υπόκεινται και στις διοικητικές 
κυρώσεις του άρθρου 157 του Κώδικα Δημοσίου Ναυ¬ 
τικού Δικαίου, που κυρώθηκε με το άρθρο μόνον του 
Ν.δ. 187/1973 «Περί Κώδικος Δημοσίου Ναυτικού Δικαίου» 
(Α' 261), όπως τροποποιήθηκε και ισχύει. 

Πειραιάς, 14 Οκτωβρίου 2015 
Ο Αρχηγός 
Αντιναύαρχος Λ.Σ. 

ΑΘΑΝΑΣΟΠΟΥΛΟΣ ΑΘ. 

Άρθρο Δεύτερο 
Έναρξη ισχύος 

Η εφαρμογή του Κανονισμού αυτού αρχίζει από τη 
δημοσίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 15 Οκτωβρίου 2015 

Ο ΥΠΟΥΡΓΟΣ 

ΘΕΟΔΩΡΟΣ ΔΡΙΤΣΑΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ,Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ,Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.β1.9Γ - β-πταϊΙ: ννβόπ3δ1βΓ.θ1@6ί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


*020238706 1 1 1 50008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































